שחף סיני שחור-ראש

שחף סיני שחור-ראש (שם מדעי: Chroicocephalus saundersi) הוא מין של שחף החי בסין ומזרח אסיה ומצוי בסכנת הכחדה.

הוא קרוי גם שחף סאונדרס על שם החוקר הווארד סאונדרס. בעבר נחשב למין יחיד בסוג Saundersilarus, אך כיום הוא משויך לסוג כרויקוצפלוס.

אורכו של שחף זה רק 33 ס"מ, הקטן ביותר מבין השחפים לאחר שחף גמדי. העורף והראש של השחף שחורים לגמרי וגם המקור שחור ומעוקל בקצהו. הכנפיים אפורות בהירות ולבנות בקצותיהן. הזנב שחור-לבן לסירוגין והרגליים שחורות.

השחף חי באזורי חופים, שפכי נהרות, ביצות ואגמים ברחבי מזרח סין, הונג קונג, יפן, קוריאה הצפונית וקוריאה הדרומית, מקאו, רוסיה, טאיוואן ווייטנאם.

שחפים אלה בסכנה כתוצאה מפגיעה בבית גידולם על ידי שינוי תוואי החוף למטרות חקלאות ימית וכן בגלל זיהום סביבתי וירי בעופות בכמה מהמדינות בהם הם חיים. סיבה נוספת היא חיסול גוזלים על ידי טורפים.

קישורים חיצוניים

הערות שוליים

טקסונים שתוארו בידי רוברט סווינהו
שחפיים
בעלי חיים שתוארו ב-1871
בעלי חיים ימיים במזרח הרחוק